கேள்வி: பந்து அளவி குறித்து விரிவாக சொல்லுங்கள்.
பதில்: பந்து அளவி (''Ball gauge'') என்பது துடுப்பாட்டம் விதிமுறைகளின்படி வரையறுக்கபட்டுள்ள அளவில் துடுப்பாட்டப் பந்துகள் உள்ளனவா என்பதை சரிபார்க்க நடுவர்களால் பயன்படுத்தப்படும் ஒரு கருவியாகும். இது பொதுவாக ஒன்றாக இணைக்கப்பட்ட இரண்டு வளையங்களைக் கொண்டதாக, கைவிலங்கை ஒத்த வடிவில் இருக்கும். இதில் உள்ள ஒரு வளையத்தின் விட்டமானது பந்து இருக்கவேண்டிய குறைந்தபட்ச விட்டம் சற்றுக் குறைவாக இருக்கும். இந்த வளையத்தினுள் பந்தை நுழைத்தால் அதில் பந்து வெளியே செல்லக்கூடாது. இந்த வளையம் 'நோகோ கேஜ்' என்று அழைக்கப்படுகிறது. மற்றொரு வளையம் பந்து இருக்கவேண்டிய அதிகபட்ச விட்டத்துடன் இருக்கும். இதன் வழியாக பந்தை நுழைத்தால் பந்து எவ்வித இடையூறுமின்றி அதைக் கடந்து செல்லவேண்டும். இந்த வளையம் 'கோ கேஜ்' என்று அழைக்கப்படுகிறது. பந்து அதிகபட்ச விட்டம் வழியாக செல்லாமல், குறைந்தபட்ச விட்டம் வழியாகச் சென்றால், அல்லது தவறான வடிவமைப்பில் பந்து இருந்தால், நடுவர் (துடுப்பாட்டம்) அந்தப் பந்தை பயன்படுத்த அனுமதிக்கமாட்டார்கள். போட்டியின் துவக்கத்தில் மட்டுமல்லாமல், இடையில் கூட பந்தை இந்த வளையத்தைக் கொண்டு பரிசோதிப்பார். போட்டியின்போது பந்து சேதமுற்றுள்ளது என்று அணித்தலைவர் கருதினால் இது குறித்து கள நடுவரிடம் முறையிடுவார். அப்போது நடுவர் பந்தை மீண்டும் இந்த வளையத்தைக் கொண்டு பரிசோதிப்பார்.